Eneritz Zeberio Artetxe

Eneritz Zeberio Artetxe (Ondarroa, Bizkaia, 1984ko abuztuaren 18a) ondarroar dantzaria, koreografoa eta irakaslea da. Koreografia eta interpretazioa irakaslea da Dantzerti edo Euskadiko Arte Dramatiko eta Dantza Goi Mailako Eskolan, Bilbon.

Irakaskuntzatik aparte landu izan dituen arloak arte ezsenikoen sorkuntza, ikerketa eta mediazioa dira, eremu teoriko zein praktikoan.

 Bizitza 

 Ikasketak 
Ondarroan egin zituen oinarrizko ikasketak; ondoren, Publizitate eta Harreman Publikoetan lizentziatura ikasi zuen EHUn . Dantza arloari dagokionez formazio anitza jaso zuen eta hainbat dantza konpainiatan parte hartu izan du, dantzari zein koreografo gisa. Horrela, 2008an Bartzelonan, Estudi Anna Maleras-en dantza garaikideko heziketa jaso zuen. Geroago, 2009an Buenos Aireseko Aérea eskolan, Dantza bertikala ikasi zuen. Berriro Bartzelonara itzulita, 2011n, Espai Marabal-en Teatre i intervenció social (Antzerkia eta esku-hartze soziala) ikastaroa egin zuen. Horrez gain, 2015ean Bartzelonako Institut del Teatre Dantzaren Goi-Kontserbatorioan Dantzako goi mailako titulua atera zuen, koreografia eta interpretazio espezialitateetan.

Arte ezseniko familiarretan formatzeko beka jaso zuen 2016ean Kimu programaren bidez (DSS2016); Donostia Europako Kultur Hiriburua izan zen unean sortutako egitasmoa, hain zuzen ere.

Workshop eta programa espezifikoen bidez osatu izan du bere dantzari formakuntza akademikoa Bartzelonan, Bruselan, Londresen, Kopenhagen eta Buenos Airesen, besteak beste.

 Ibilbidea 
Koreografia eta interpretazioa irakaslea da Dantzerti edo Euskadiko Arte Dramatiko eta Dantza Goi Mailako Eskolan, Bilbon. Honako irakasgaiak ematen izan ditu bertan: Teknika Garaikidea IV, Interpretazio tailerra estiloaren arabera I , Errepertorioaren analisia eta Praktika III.

Irakasle jarduera interpretazio lanarekin uztartu izan du eskola desberdinetan klaseak emanez. 2012an Harira konpainia sortu zuen. Sorkuntza proiektu desberdinak kaleratu izan ditu, bakarka edota kolaborazio desberdinetatik jaiotakoak. 

Gauzak horrela, 2013an Sortutakoak Dantzaguneko sorkuntza erresidentzia bat egin zuen Artelekun. Bertan “ON” deituriko pieza sortu zuen eta honako kezka adierazi nahi zuen horrekin: teknologia berriek nola eragiten dieten gure gorputzari, bere mugimenduei, lanean zein aisialdian. Lan horretan Nahia Iparragirreren orientazioa jaso zuen. 

“Aharitopeka” (2016) eta “Egurra” (Premi Delfí Colomer 2017) proiektuetan ere parte hartu zuen. 

“EGURRA” ikuskizunean, objektu baten inguruko hausnarketaren ondorioz, egurrezko makila oinarri hartuta Euskal Herria eta Catalunyaren arteko loturak bilatu zituen; tradizioa eta gaur egungo musikaren arteko lotura eginez.

Hortik aparte, dantza formulazio berrien hausnarketarako laborategi gisa, 2018an Ma Kolektiboa sortu zuen Oihane Enbeita eta Andoni Gartziarekin batera. Joseba Jaka Sorkuntza Beka jaso zuten antzerki lan bat sortzera zuzendutakoa. Horrela, taldeak “LUA KASTORE” ikuskizuna sortu zuen 2019an, eta izen bereko protagonistaren barneko bidaia izango zuen oinarri. Gartzia diseinu grafikoan eta ikus-entzunezkoetan aritu zen, Zeberio dantzaren alorrean, Enbeitak antzerkia eta hitza landu izituen. Enbeitak argitu zuenez, Lua-k Hawaiiko arte martzialetan hezurrak haustea helburu daukan diziplinari egiten zion keinu; eta Kastore-k kastore animaliari, «ingurumena moldatzen duena, gizakiak bezala».

2019. urtean, hogeita hamar minutuko koreografia bat sortu zuen Maitane Sarralderekin elkarlanean, “CAIDA IMAGINARIA” deitu ziotena. Lan horretan, zintzilikatuta zeuden gorputzek hegan egiten zuten eta grabitatea desafiatzen zuten. Ikuskizuna Getxoko Muxikebarrin erakutsi zuten.

“Pensaviento” (dantza bertikala) eta “La Lola baila”, ikuskizunak izan ziren bera eta arte ezseniko familiarraren arteko zubi.

Konpainia hauekin lan egin izan du : Nuria Perez Danza, La GLO Circo, Logela Multimedia, La Mandarina, Cia Monton de paja & trigo, Circo delicia, Deambulants, Oniric events, Tea Guariscio o Medem productions. 

Bestalde, dantzari moduan kolaborazioak egin izan ditu Logela Multimedia eta Nuria Perez Danza Konpainiekin; baita Tea Guariscio, Andoni Gartzia, Keu Agirretxea eta Josu Trueba artistekin ere.

Horrez gain, 55. Durangoko Azokako spoteko protagonista izan zen 2020an. TaupaDA! izan zen urte hortako Azokaren leloa, eta bideoak ere ideia horrekin jolastu nahi izan zuen. Bihotz baten taupadak ematen zion hasiera iragarkiari, spotean paisaia grisa agertzen zen, isiltasunean, eta Zeberiok, bere mugimenduekin kolorea ematen zion zuri-beltzari. Hain zuzen, Ane Pikaza aktore eta ilustratzaile bilbotarrak egindako kartelean agertzen ziren ilustrazioak ziren Zeberioren eskutik ateratzen zirenak.

2025ean, “NIJOYOME” dantza ikuskizunean hartu zuen parte. Adin guztietarako espektakulua zen eta gizaki guztiok barruan dugun unibertsoa helarazi nahi zion ikusleari; mugitzen ari den unibertso bat beti baitago aktibo. Lanaren egilea eta zuzendari eszenikoa Nuria Perez izan zen eta Elene Carreto eta Sirah Badiolarekin batera aritu zen dantzan Zeberio. 

 Lanak 

 Sorkuntza propioak  
Dantza bertikala

2009- 2011 HARIRA konpainia.   2009Silencio    2010Pensaviento 2011Ladronas2020CAIDA IMAGINARIADantza garaikidea,  lan motzak.     2013ON2014Maniobra de valsalva2014No solo2015Aharitopeka  Besteak 2017EGURRA2018Lua Kastore

 Sariak     
   2013an, Sortutakoak ON 

   2015ean, Kimu programa. Arte ezseniko familiarretan espezializazio programa. DSS2016. 

   2016an, Premi Delfi Colomer. "EGURRA" proiektuari, Zuzendaritza Oriol Escursellekin batera

  2018an, Joseba Jaka Sorkuntza Beka 

 Erreferentziak 

 Ikus, gainera 
Keu Agirretxearen  Geruzak bat. Eneritz Zeberio dantzan, Bideo ofiziala Leire Ikaran eta Beñat Bidegainena.

Eneritz Zeberioren dantza ikuskizunak

Kategoria:Emakume dantzariak
Kategoria:Emakume koreografoak
Kategoria:Ondarroarrak
Kategoria:Emakume irakasleak